ג'ובאני לו סלסו

ג'ובאני לו סלסו (בספרדית: Giovani Lo Celso; נולד ב-9 באפריל 1996 ברוסאריו; נהגה לעיתים "לו צ'לסו") הוא כדורגלן ארגנטינאי המשחק בעמדת הקשר ההתקפי בריאל בטיס מהלה ליגה ובנבחרת ארגנטינה. לו סלסו החל את הקריירה בקבוצת הנוער של רוסאריו סנטראל. הוא הצטרף לקבוצה הבוגרת בעונת 2015, וערך את הופעת הבכורה שלו בליגת העל הארגנטינאית ב-19 ביולי במשחק מול ולס סארספילד שהסתיים בשוויון 0-0. עד לתום העונה רשם 13 הופעות ליגה, ותרם לעונה המוצלחת של רוסאריו שסיימה שלישית בטבלה, עם שלושה הפסדי ליגה בלבד. בעקבות מיקום הליגה הגבוה, השתתפה רוסאריו, עם לו סלסו, במשחקי גביע ליברטדורס 2016. לו סלסו שותף בתשעה מתוך עשרת משחקיה של רוסאריו בטורניר, בו צלחה את שלב הבתים מהמקום הראשון והדיחה את גרמיו בשמינית הגמר, עד שהודחה על ידי אתלטיקו נסיונל, שזכתה לבסוף בטורניר. ב-28 בפברואר כבש את שער הליגה הראשון שלו במדי רוסאריו, בניצחון 0–3 על אתלטיקו קולון. בסך הכול באותה העונה שותף ב-14 מתוך 16 משחקי הליגה של קבוצתו, שסיימה שביעית בטבלה האזורית. הוא כבש פעמיים באותה העונה, והוסיף חמישה בישולים. ב-26 ביולי 2016 נרכש לו סלסו על ידי פריז סן-ז'רמן הצרפתית תמורת סכום המוערך בכ-15 מיליון אירו, ונותר ברוסאריו בהשאלה עד ל-31 בדצמבר. לו סלסו הצטרף לפריז במהלך עונת 2016/2017, תחת המאמן אונאי אמרי. הוא הצטרף בקבוצה לבני ארצו, חאבייר פסטורה ואנחל די מריה, וערך את הופעת הבכורה שלו ב-5 באפריל 2017, בניצחון 0–4 על אבראנש במסגרת הגביע הצרפתי. עד לתום העונה הוסיף ארבע הופעות ליגה בלבד, ונותר על הספסל בגמר הגביע בו גברה קבוצתו 0–1 על אנז'ה. בעונתו השנייה של לו סלסו בפריז כבר היה לשחקן משמעותי ברוטציה של אמרי, כאשר פריז הפגינה עליונות מוחלטת וזכתה בכל ארבעת התארים המקומיים. לו סלסו לא שותף בניצחון 1–2 על מונקו בסופר קאפ הצרפתי, ועלה כמחליף בניצחון 0–3 על אותה הקבוצה בגמר גביע הליגה הצרפתית. במהלך זכייתה של הקבוצה באליפות צרפת בפער מרשים של 13 נקודות, תרם לו סלסו ארבעה שערי ליגה ב-33 הופעות. הוא פתח בהרכב לגמר הגביע הצרפתי מול לז הרבייה מהליגה השלישית, וכבש את השער הראשון במשחק בדקה ה-26, בדרך לניצחון קבוצתו 0–2 בסיום. במהלך העונה אף הוסיף שבע הופעות בקמפיין ליגת האלופות, בו נעצרה קבוצתו בשמינית הגמר. ב-31 באוגוסט 2018 הושאל לו סלסו לריאל בטיס עד לתום העונה. ב-15 בספטמבר ערך את הופעת הבכורה בקבוצה בתיקו 0-0 עם ולנסיה. ב-4 באוקטובר כבש את שערו הראשון בניצחון 0–3 על F91 דודלאנג' בליגה האירופית. בעונת 2018/2019 כבש 16 שערים ב-45 הופעות במדי הקבוצה. ב-16 באפריל 2019 הפעילה בטיס את סעיף היציאה של לו סלסו ורכשה אותו בצורה רשמית. ב-8 באוגוסט 2019 הושאל לטוטנהאם הוטספר לעונה אחת עם אופציה לרכישה בסוף העונה. ב-17 באוגוסט ערך את הופעתו הבכורה בתיקו 2-2 נגד מנצ'סטר סיטי. ב-7 בנובמבר כבש את שערו הראשון בקבוצה בניצחון 0–4 על הכוכב האדום בלגרד בליגת האלופות. ב-28 בינואר 2020 חתם באופן קבוע בטוטנהאם לחמש וחצי שנים. ב-31 בינואר 2022 הושאל לו סלסו לויאריאל עד לסוף העונה. הוא כבש שער בכורה במדיה בלה ליגה ב-8 במאי בתיקו 1-1 נגד סביליה. בעקבות סדרת הופעות מרשימות במדי רוסאריו, זומן לו סלסו על ידי חוליו אולרטיקואצ'אה לסגל הנבחרת האולימפית של ארגנטינה לאולימפיאדת ריו דה ז'ניירו. הוא שותף כמחליף בהפסדה של ארגנטינה 0–2 לפורטוגל בפתיחת שלב הבתים, ושותף בהרכב בניצחון 1–2 על אלג'יריה ובשוויון 1-1 מול הונדורס, שהביא להדחתה של ארגנטינה כבר בתום השלב המוקדם. לו סלסו ערך את הופעת הבכורה שלו במדי נבחרת ארגנטינה ב-11 בנובמבר 2017, תחת המאמן חורחה סמפאולי, במשחק ידידות מול רוסיה. הוא פתח בהרכב והוחלף לאחר כשעה, וארגנטינה המשיכה לניצחון 0–1 בסיום. לקראת מונדיאל 2018 ברוסיה, זומן לו סלסו על ידי סמפאולי לסגל הנבחרת לטורניר. הוא כבש את שער הבכורה שלו ב-9 באוגוסט 2018, בניצחון נבחרתו 3–0 על נבחרת גואטמלה. פריז סן-ז'רמן אליפות צרפת: 2017/2018 הגביע הצרפתי (2): 2016/2017, 2017/2018 גביע הליגה הצרפתית: 2017/2018 הסופר קאפ הצרפתי: 2017, 2018 נבחרת ארגנטינה קופה אמריקה: 2021 הפיינליסימה: 2022 קופה אמריקה: 2024 נכון ל-1 ביוני 2018 נכון ל-7 ביולי 2019 מדיה וקבצים בנושא ג'ובאני לו סלסו בוויקישיתוף ג'ובאני לו סלסו, ברשת החברתית אקס (טוויטר) ג'ובאני לו סלסו, באתר Transfermarkt ג'ובאני לו סלסו, באתר Soccerway ג'ובאני לו סלסו, באתר BDFutbol ג'ובאני לו סלסו, באתר WorldFootball.net ג'ובאני לו סלסו, באתר National Football Teams ג'ובאני לו סלסו, באתר FootballDatabase.eu דור הופמן, חיה אחרת: פ.ס.ז' פשוט מאוהבת בלו סלסו, באתר ישראל היום, 21 בינואר 2018 "Real Betis confirm Giovani Lo Celso signing from PSG". 16 באפריל 2019. {{cite web}}: (עזרה) ג'ובאני לו סלסו הושאל לטוטנהאם, באתר ערוץ הספורט, 8 באוגוסט 2019